ΑΓΓΕΛΟΥ ΕΥΑΓΓΕΛΟΣ - Χαλκίδα\nΕΥΒΟΙΑΣ - Ελλάδα\nΟικοδομικά Υλικά - Εργοληψίες - Χαλκίδα σε Χαλκίδα - ΕΥΒΟΙΑΣ\nΟικοδομικά Υλικά - Εργοληψίες - Χαλκίδα Χαλκίδα - ΕΥΒΟΙΑΣ\nΔιεύθυνση: Φαρμακίδου 2, Χαλκίδα, 34100, ΕΥΒΟΙΑΣ\nΓεωγραφικό πλάτος: 38.464492797851563000\nΓεωγραφικό μήκος: 23.592592239379883000\nΠεριγραφή - ΑΓΓΕΛΟΥ ΕΥΑΓΓΕΛΟΣ - Χαλκίδα Οικοδομικά Υλικά - Εργοληψίες - Χαλκίδα Χαλκίδα - ΕΥΒΟΙΑΣ\nTo γραφείο ιδρύθηκε το 1993 από τον Βαγγέλη Αγγέλου, απόφοιτο αρχιτεκτ. σχολής ΕΜΠ το 1988. Ως φοιτητής βραβεύτηκε με το βραβείο Δημητρίου Θωμαϊδη, και του ΤΕΕ λόγω του ότι πρώτευσε στις εξετάσεις μεταξύ των φοιτητών του τμήματος 1986 - 1987.\nΩς ελεύθερος επαγγελματίας έχει συμμετάσχει σε αρχιτεκτ. διαγωνισμούς και έχει διακριθεί με 2ο και 3ο βραβείο, έχει συνεργαστεί με ομάδες αρχιτεκτόνων ως κύριος μελετητής σε μεγάλα έργα μεταξύ των οποίων η αποκατάσταση του κτηρίου Αβέρωφ του ΕΜΠ και έχει πλούσιο βιογραφικό σε μελέτες – επιβλέψεις – κατασκευές ιδιωτικών έργων.\nΤο 2003, έργο του συμμετείχε στην 4η πανελλ. έκθεση αρχιτεκτ. έργου στην Πάτρα.\nΤο 2006 δύο έργα του δημοσιεύτηκαν στο βιβλίο «Αρχιτεκτονική δημιουργία στην Ελλάδα».\nΤο γραφείο δίνει ιδιαίτερη σημασία στους συνεργάτες που προσφέρουν τις υπηρεσίες τους ανάλογα με την περίπτωση όποτε χρειασθεί. Οι ειδικότητες με τις οποίες συνεργάζεται είναι κυρίως πολιτικοί μηχανικοί, Ηλεκτρολόγοι, Μηχανολόγοι μηχανικοί, Τοπογράφοι, Φωτοτέχνες, Γεωπόνοι Φυτοτέχνες, Ηχοτέχνες, αλλά και σύμβουλοι ανάπτυξης, νομικοί, συμβολαιογράφοι, λογιστές κ.ά.\nΤη γενική επιστασία και τον συντονισμό των παραπάνω συνεργατών μηχανικών την έχει το γραφείο μας.\nΜΠΑΜΠΑΛΗΣ ΑΝΤΩΝΙΟΣ - Χαλκίδα\nΘεοφίλης Ιωάννης Α. - Χαλκίδα\nΧλαμύδας Σπυρίδων Ε. - Χαλκίδα\nΜΑΠΕΪ ΕΛΛΑΣ Α.Ε.Β.Ε. - Χαλκίδα\nΚΑΤΣΑΪΔΩΝΗΣ ΑΡΙΣΤΕΙΔΗΣ - Χαλκίδα\nΔιαμαντίδης Γεώργιος Φ. - Χαλκίδα\nΓιαννούλης Χριστόφορος Γ. - Χαλκίδα\nΚορόζης Αντώνιος Σ. - Χαλκίδα\nΠαπαναστασίου Σταμάτιος Σ. - Χαλκίδα\nΧρυσοστάλης Παναγιώτης Γ. - Χαλκίδα\nΣεπέτη Παναγιώτα Κ. - Χαλκίδα\nΡούσσου Αικατερίνη - Χαλκίδα


ΒΙΒΛΙΟ ΠΟΙΗΣΗΣ: ΑΠΝΟΙΑ ΜΝΗΜΗ - Το Μωβ\nΔημοσιεύτηκε στισ 25/04/19 16/10/19 από marialena\nΒΙΒΛΙΟ ΠΟΙΗΣΗΣ: ΑΠΝΟΙΑ ΜΝΗΜΗ\nτης Κατερίνας Θανοπούλου.\nΑλιεύει η:Σίσσυ Βωβού\nΓράφει η Μάγδα Παπαδημητρίου-Σαμοθράκη.\nTην ποίηση της Κατερίνας Θανοπούλου πρέπει να τη διαβάσεις, να τη μελετήσεις δυο και τρεις φορές για να τη νιώσεις. Όχι γιατί έχει δυσνόητα νοήματα αλλά να διεισδύσεις περισσότερο στη κάθε της λέξη. Άλλωστε στη Ποίηση πρέπει να διεισδύσεις πάρα πολύ για να τη κάνεις κτήμα σου.\nΗ Κατερίνα Θανοπούλου στη δεύτερη αυτή ποιητική συλλογή της που ομορφαίνουν οι πίνακες του εικαστικού Παναγιώτη Σιάγκρη, μιλά με λέξεις όπως σιωπή, μνήμη, ανάδυση ψυχής, αμφιβολία και αμφισβήτηση. Ένα παράπονο βγαίνει από τους στίχους της για τις προδομένες ιδέες όπως στους περισσότερους από εμάς που τη γνωρίζουμε, τη καταλαβαίνουμε. Ανοίγει αχάρακτους δρόμους όπως γράφει και θέλει να μας πάρει συνοδοιπόρους σε τούτο το ποιητικό ταξίδι. «Οι ζωές μας αγάπες συστημικές/ κρύφτηκαν σε ορόφους/ γιγάντιας ανάπτυξης /και πέθαναν/ γιατί ξέχασαν να τραγουδούν στ’ αστέρια.» Στους στίχους της διακρίνουμε να αναγεννιέται μια νέα Κατερίνα που έξυσε τις στάχτες και τις παραμέρισε, έξυσε την μνήμη κάνοντας βουτιά στα εσώτερα και βγήκε πιο φωτεινή.\nΑλήθεια; Μπορούμε να αφήσουμε τη μνήμη να γίνει λήθη; Έχουμε το δικαίωμα; Πώς θα πορευτούμε στη ζωή; Έχουμε δικαίωμα να αφεθούμε στη σιωπή; Να γίνουμε συνένοχοι κρατώντας το στόμα σφραγιστό; Στο μπλουζ της μνήμης θαυμάζω τους πολύ δυνατούς στίχους της που βγήκαν από τη ψυχή της. «Κουβαλώ τις νότες της μνήμης/-χωρίς όργανο-/σε αυτοσχεδιασμούς χαμένες».\nΗ Κατερίνα Θανοπούλου τούτη τη συλλογή την αφιερώνει στον σύντροφο της που έχασε πρόσφατα. Το νιώθεις τούτο το πόνο στα ευαίσθητα ποιήματα της όπως στη «Σπονδή στη μνήμη» και στο «Το άρωμα» που μυρίζει η αγάπη. Το ποίημα «Διάλογος δακρύων» με συγκίνησε πολύ. Σε όλους τους στίχους του διακρίνεται η υπερευαίσθητη Κατερίνα. «Αφήνω την αλμύρα των δακρύων μου/στα ρέοντα νερά σου/να ταξιδέψουν στο απέραντο φιλί της θάλασσας/-Μ’ ακούς; Δροσίζομαι από σένα. Αγκάλιασε με» Ποιήματα γεμάτα άηχη κραυγή, ποιήματα με εικόνες όπως στο «Λευκό ξέσπασμα αφρού».\nΝαι, στη ποίηση της Κατερίνας Θανοπούλου, ο αναγνώστης θα βρει διάχυτη την μουσική της ψυχής της, την αισθησιακή της ύπαρξη αλλά και την ασυμβίβαστη ποιήτρια. Αυτή που αγωνίζεται συνεχώς για το δίκαιο και το ωραίο. Για τις ιδέες της που τις μετουσιώνει σε στίχους. Ναι, τη ποίηση της Κατερίνας Θανοπούλου θα τη νιώσει πρώτα η ψυχή του αναγνώστη και μετά ο νους. Αυτή η ψυχή θα συλλάβει τα υψηλά νοήματα που κρύβονται πίσω από τους στίχους της.\nΔανείζομαι το απόφθεγμα του Έλιοτ που σε τούτη τη συλλογή νιώθω πως βρήκε το νόημα του. Διαβάζοντας την ποίηση της ένιωσα πώς πριν κάθε φορά γεμίσει τις λευκές σελίδες της, έβαζε το κλειδί στη ψυχή της. Και πάντα μια λάβα έρεε. Γιατί κάθε βουτιά, σε κάθε ξύσιμο της μνήμης γνωρίζουμε όλα όσα συνέβησαν στη ζωή της αλλά για τις μεγάλες χαραματιές που υπέστη η κοινωνία από τη προηγούμενη ως τη τωρινή συλλογή της. Μπορεί να μη βαρούν ταμπούρλα, να μην ακούγονται σειρήνες επανάστασης, μπορεί να μη σηκώνονται οι γροθιές, ούτε να ανεμίζουν σημαίες για την ανατροπή που ονειρευόταν στην κοινωνία. Αλλά βλέπει τον αγώνα της πιο ώριμο, πιο αισιόδοξο γιατί πάντα ο αγώνας θα είναι εκεί. Όπως γράφει στο ποίημα της «Κλέφτης στιγμών». «Οι καιροί διψούνε για σκέψη/ μα κι αυτή θέλει αντάμωμα/ για να γίνει πράξη».\nΔεν θα επεκταθώ σ’ άλλα ποιήματα για να μη σας κλέψω τη σκέψη, τη μαγεία του ταξιδιού. Η Ποίηση είναι υποκειμενική και ο καθένας θα βγάλει τα δικά του μηνύματα όπως η ψυχή του τα αφουγκράζεται, τα επεξεργάζεται, τα στηλιτεύει. Μετά τη στάχτη έρχεται η κάθαρση και η λύτρωση. Δεν είναι εύκολος ο δρόμος.\nΚαλοτάξιδη η «Άπνοια μνήμη» Κατερίνα Θανοπούλου! Κι ας φυσήξει ούριος ο άνεμος τούτη τη φορά στο ταξίδι της προς τους αναγνώστες….\nΚατηγορίεςslider, Βιβλίο, Πολιτισμός, Πρόσωπα\nΠροηγούμενο άρθροΠροηγούμενη Ένας Γάλλος φίλος. Ποιος είναι ο Bernard-Henri Lévy;\nΕπόμενο άρθροΕπόμενο ΚΑΤΑ ΝΕΑΙΡΑΣ: ΓΙΑ ΤΟΥΣ ΡΟΛΟΥΣ ΤΩΝ ΦΥΛΩΝ ΣΤΗΝ ΚΛΑΣΙΚΗ ΑΘΗΝΑ


Κύπρος: Σοκάρει o «Ορέστης» για τη δολοφονία της μικρής Σιέρα - "Μα καλά τόσο καιρό δεν έχετε εντοπίσει το πτώμα της μικρής;" - Pentapostagma.gr : Pentapostagma.gr\nΔημοσίευση: 15 Ιουνίου 2019, 10:44 μμ\nΣοκαριστικά κυνικός για μία ακόμη φορά φαίνεται πως ήταν ο serial killer της Κύπρου «Ορέστης» στην ομολογία του για τη σορό της 6χρονης Σιέρα.\nΜε τα λόγια αυτά ο κατά συρροήν δολοφόνος Νίκος Μεταξάς «αιτιολόγησε» την κίνηση του να εξαφανίστη τη σορό της εξάχρονης Σιέρρα στα νερά της λίμνης, αφήνοντας με το σκεπτικό του έκπληκτους τους ανακριτές, που προσπαθούσαν να αποσπάσουν περισσότερες λεπτομέρειες για τη δράση του, καθώς τους απασχολούν πολλά ακόμη σκοτεινά σημεία.\nΣύμφωνα με πληροφορίες της Real News, οι ανακριτές πίεσαν ασφυκτικά τον Μεταξά όχι μόνο για τη μικρή Σιέρα, αλλά και για άλλη μια γυναίκα με την οποία επικοινωνούσε και η Αστυνομία δεν έχει επιβεβαιώσει ακόμη πλήρως ότι βρίσκεται εν ζωή.\nΕννιά σημεία περιέχει η επιστολή που ο Τ/κ ηγέτης απέστειλε στον Πρόεδρο Αναστασιάδη, που περιλαμβάνουν την δημιουργία κοινής επιτροπής υδρογονανθράκων\nΝέος Αττίλας! – Κύπρος: Σχέδιο επέκτασης του κατοχικού τουρκικού στρατού στην περιοχή Λήδρα Πάλας\nO τουρκικός κατοχικός στρατός στη Λευκωσία προσπαθεί τις τελευταίες ημέρες να επεκτείνει την ζώνη ελέγχου του στη νεκρή ζώνη στη


NIVEA διαγωνισμός IQbeauté 2020\nΚερδίστε δώδεκα μοναδικά προϊόντα NIVEA για την καθημερινή περιποίηση της επιδερμίδας σας σε πρόσωπο και σώμα. 10 θα είναι οι τυχερές αναγνώστριες που θα κερδίσουν το απόλυτο μπλε νεσεσέρ των διακοπών!\nΗ NIVEA, που με τα καινοτόμα προϊόντα της συντροφεύει τόσες και τόσες γενιές για περισσότερα από 100 χρόνια, διαθέτει την πιο ολοκληρωμένη γκάμα προϊόντων για την καθημερινή περιποίηση της επιδερμίδας προσώπου και σώματος. Καθαρισμός, ενυδάτωση, προστασία από εξωτερικούς παράγοντες, λείανση της επιδερμίδας και αποσμητική προστασία καλύπτονται αποτελεσματικά μέσα από συνθέσεις που όχι μόνο δεν διαταράσσουν τη φυσική ισορροπία της επιδερμίδας, αλλά δρουν και με τον πιο «τρυφερό» τρόπο. Το άρωμα που αγαπάμε εδώ και χρόνια από την κλασική κρέμα NIVEA, όπως και το μπλε χρώμα στις συσκευασίες, συνοδεύουν τα περισσότερα προϊόντα καθημερινής περιποίησης NIVEA, ταξιδεύοντάς μας νοσταλγικά στο παρελθόν και ξυπνώντας αναμνήσεις των παιδικών μας χρόνων. Ειδικά κατά την περίοδο του καλοκαιριού, που το δέρμα ταλαιπωρείται από τον ήλιο και τις υψηλές θερμοκρασίες, αλλά και αμέσως μετά τις διακοπές, που η επιδερμίδα μας υποφέρει από αφυδάτωση και ξηρότητα, τα προϊόντα περιποίησης NIVEA μας είναι απολύτως απαραίτητα.\nΓια να μαθαίνετε περισσότερα για τα αγαπημένα σας προϊόντα NIVEA, beauty tips, συμβουλές περιποίησης, να συμμετέχετε σε διαγωνισμούς και για πολλές άλλες εκπλήξεις, εγγραφείτε στο απόλυτο club περιποίησης, στο myNIVEA!\nΓίνε μέλος πατώντας ΕΔΩ.\nΔώδεκα μοναδικά προϊόντα καθημερινής περιποίησης της αγαπημένης NIVEA μπορούν να γίνουν δικά σας!\nΓια το πρόσωπο: NIVEA SUN UV Face Anti – Age Cream SPF50 50ml, NIVEA Cellular Filler Κρέμα Ματιών 15ml, NIVEA Cellular Filler Ορός 40ml, NIVEA Cellular Hyaluron Filler Κρέμα Ημέρας SPF30 50ml, Micellair Gel Καθαρισμού με Ροδόνερο 150ml, Micellair Ροδόνερο 2 Φάσεων 400ml.\nΓια το σώμα: NIVEA SUN Protect & Dry Touch SPF 30, NIVEA Deo Black & White Invisible Original Spray Γυναικείο 150ml, NIVEA Deo Black & White Ultimate Impact Spray Γυναικείο 150ml, NΙVEA Body Souffle Coconut & Monoi Oil, 200ml, 175ml, NIVEA Body Oil in Lotion Cherry Blossom & Jojoba Oil 200ml, NIVEA Body Oil in Lotion Rose & Argan Oil 200ml.\nΔΩΡΑ: Σετ με 12 Προϊόντα Nivea\nΛήξη Διαγωνισμού: 31 Αυγούστου 2020 15:00 EEST\nΑνακοίνωση Νικητή: 31 Αυγούστου 2020 20:00 EEST\nΔιαγωνισμός NIVEA Καλοκαίρι 2020\nΔέκα τυχερές αναγνώστριες ή αναγνώστες μας θα κερδίσουν από ένα σετ αυτών των 12 μοναδικών προϊόντων της NIVEA.\nΜπορείτε να συμμετάσχετε μέχρι τις 31 Αυγούστου στις 12.00. Την ίδια μέρα το απόγευμα θα γίνει η κλήρωση. Οι τυχεροί θα ανακοινωθούν στη σελίδα μας στο Facebook και στο Instagram και θα λάβουν e–mail στον προσωπικό τους λογαριασμό.


Αθλητικές εκδηλώσεις στο Ιερό Άλσος Καβουσίου\nΜε μαραθωνοδρόμους από όλη την Κρήτη και τον Ελλαδικό χώρο που αγωνίστηκαν στον ορεινό ημιμαραθώνιο δρόμο 21,1 χλμ., με μαθητές και μαθήτριες Γυμνασίου και Λυκείου που έτρεξαν το «δρόμο της αρχαίας ελιάς» 2,5 χλμ., με μαθητές δημοτικού σχολείου που έτρεξαν το δρόμο των 400 μέτρων, με ποδηλάτες ορεινής ποδηλασίας και πεζοπόρους, ολοκληρώθηκαν με επιτυχία οι πρώτες αθλητικές εκδηλώσεις αφιερωμένες στο «Ιερό Άλσος Καβουσίου» την Κυριακή 10 Ιουνίου 2012.\nΤην αθλητική εκδήλωση οργάνωσαν ο Πολιτιστικός Σύλλογος Καβουσίου, ο Σύλλογος Καβουσανών Ν. Αττικής «Ο Θόλος», το Τοπικό Συμβούλιο Καβουσίου με συνδιοργανωτή τον Όμιλο Υπεραποστάσεων Κρήτης και υποστηρικτή τον Δήμο Ιεράπετρας και την Περιφερειακή Ενότητα Λασιθίου.\nΟι αθλητές κάλυψαν την κυκλική διαδρομή ξεκινώντας από υψόμετρο 120 μ. φθάνοντας σε υψόμετρο 1.000 μέτρων, περνώντας μέσα από δύο φαράγγια του Χαυγά και του Μέσωνα, από παραδοσιακούς οικισμούς Μυλωνιά, Τσαμάντη, Δρακαλεύρι, Θρυπτή, από αρχαία μονοπάτια, καλντερίμια, χωματόδρομο και από τους μινωικούς οικισμούς «Ακρόπολη Αζοριά», «Πλάι του Κάστρου», «Βρόντος» και την αρχαιότερη ελιά της Ευρώπης ηλικίας 5.000 χρόνων.\nΨυχή της διοργάνωσης ήταν ο υπεύθυνος αγώνων του Ομίλου Υπεραποστάσεων Κρήτης κ. Γιάννης Παντατοσάκης από το Ηράκλειο και το μέλος κ. Νίκος Φερετζάκης από την Ιεράπετρα, που φρόντισαν για όλες τις λεπτομέρειες της διοργάνωσης, την χάραξη και σηματοδότηση της διαδρομής, την φιλοξενία και ασφάλεια των αθλητών και συντόνισαν με επιτυχία όλη την διοργάνωση.\nΟρεινός Ημιμαραθώνιος Δρόμος 21,1 χλμ.\nΣτον ορεινό ημιμαραθώνιο δρόμο 21, 1 χλμ. στη γενική κατηγορία, πρώτοι έκοψαν το νήμα πιασμένοι χέρι-χέρι οι μαραθωνοδρόμοι Φωτάκης Ανδρέας από την Αθήνα, μέλος του Ομίλου Υπεραποστάσεων Κρήτης και ο Μανόλης Σηφάκης από την Αγία Βαρβάρα Ηρακλείου, του Συλλόγου Μαραθωνοδρόμων Κρήτης, με χρόνο 2:01:32. Τρίτος τερμάτισε ο μαραθωνοδρόμος Κώστας Μουσούντας από το Μενίδι Αιτωλοακαρνανίας από το σύλλογο ΠΕΛΩΨ.\nΟ μεγαλύτερος σε ηλικία αθλητής που έλαβε μέρος στον ορεινό ημιμαραθώνιο δρόμο ήταν ο Amblard Roger (1946) και ο μικρότερος αθλητής ο Μιχάλης Γαλανάκης από το χωριό Τουρλωτή Σητείας.Ο νικητής του Αγώνα Ανδρέας Φωτάκης από την Αθήνα, καθηγητής φυσικής αγωγής στο Δ΄ δημοτικό σχολείο Ιεράπετρας και ο Μανώλης Σηφάκης από την Αγία Βαρβάρα Ηρακλείου δήλωσαν: «Στην περιοχή του Καβουσίου μπορούν να οργανωθούν αθλητικές εκδηλώσεις συνδεδεμένες με το φυσικό περιβάλλον όπως ο σημερινός ορεινός ημιμαραθώνιος δρόμος. Η διαδρομή είναι φανταστική με πολλές εναλλαγές που συναρπάζουν τον αθλητή».\nΟ μαραθωνοδρόμος Γιάννης Θεοδώρου από τα Βάγια Βοιωτίας δήλωσε: «Η οργάνωση ήταν άψογη και ο σχεδιασμός ήταν άριστος. Αξίζουν συγχαρητήρια στους διοργανωτές. Η Κρήτη είναι φιλόξενη και το έχει αποδείξει. Η περιοχή που σχεδιάστηκε ο ημιμαραθώνιος είναι ένα επίγειος παράδεισος. Είναι ένας πολυχώρος πραγματοποίησης δραστηριοτήτων πολιτιστικού, αθλητικού, παραδοσιακού και πολυπολιτισμικού χαρακτήρα που θα μπορεί να φιλοξενεί εκδηλώσεις από όλα τα μέρη της γης, να προβάλλει την κουλτούρα και τις ομορφιές του τόπου».\nΟ μαραθωνοδρόμος Κώστας Μουσούδας από το Μενίδι Αιτωλοακαρνανίας δήλωσε: «Μετά τα σαράντα μου χρόνια γνώρισα την Κρήτη και μετέχω σε πολλές αθλητικές διοργανώσεις. Σ’ αυτές απέκτησα πολλούς φίλους-δρομείς. Τώρα θεωρώ δεύτερη πατρίδα μου την Κρήτη».\nΣτην κατηγορία Βετεράνοι 40-49:\nΤσαγκαράκης Νίκος (1966), Μπριτζολάκης Μανόλης (1971) και ο Σταυγιαννουδάκης Στέλιος (1968) από το Σύλλογο Δρομέων Υγείας Ρεθύμνου (ΣΔΥΡ).\nΣτην κατηγορία Βετεράνοι 50-59:\nΣαριδάκης Γιάννης (1956), Χατζηαδάμ Λάμπρος (1962) από τον ΟΥΚ και ο Λιόντος Θοδωρής (1962) από τον ΣΔΥΡ.\nΣτην κατηγορία Βετεράνοι 60 και άνω:\nΤσούρος Θεόδωρος (1951) του Συλλόγου Μαραθωνοδρόμων Κρήτης, Τριανταφυλλάκης Αντώνης (1948) του ΟΥΚ και ο Amblard Roger (1946).\nΣτις γυναίκες πρώτη τερμάτισε η Ρένα Πεδιαδίτου από την Ιεράπετρα, του Γυμναστικού Συλλόγου «Λυβικός». Την δεύτερη θέση κέρδισε Ελένη Μπαχλιτζανάκη από το Καβούσι. Στην τρίτη θέση τερμάτισαν μαζί η Μαρία Πλιώτα και η Έφη Πουλή τ. Νικολάου από το Καβούσι.\nΔρόμος αρχαίας ελιάς\nΣτον δρόμο της αρχαίας ελιάς 2,5 χλμ. στα αγόρια τις τρεις πρώτες θέσεις κατέκτησαν με τη σειρά οι:\nΒάγιος Γιώργος από το 3ο Γυμνάσιο Ιεράπετρας, ο Τσέκα Κλάιντι από το 1ο Γυμνάσιο Ιεράπετρας και ο Καβουσανός Αντώνης από το 3Ο Γυμνάσιο Ιεράπετρας.\nΣτα κορίτσια τις τρις πρώτες θέσεις κέρδισαν με τη σειρά: Μαλλιωτάκη Αθηνά του Γυμναστικού Συλλόγου «Λυβικός», Καψωριτάκη Στέλλα και Κουδουμά Ρεμπέκα του 1ου Γυμνασίου Ιεράπετρας.\nΣτον δρόμο των 400 μέτρων αγοριών νικητές αναδείχθηκαν με τη σειρά: Νίκος Παπαδάκης, Γιώργος Παπαδάκης και Γιώργος Ζερβάκης από το δημοτικό σχολείο Παχείας Άμμου. Ο μικρότερος σε συμμετοχή αθλητής ήταν ο Βασίλης Τουρλούκης του Δημ. (2006) από το 3ο Δημοτικό Σχολείο Ιεράπετρας.\nΣτα κορίτσια νικήτριες αναδείχθηκαν: Γραμματικάκη Μαρία του Δημοτικού Σχολείου Παχείας Άμμου, Καβουσιανού Δέσποινα από τον γυμναστικό σύλλογο «Λυβικός» και Παπαδάκη Δήμητρα από το δημοτικό σχολείο Παχείας Άμμου. Η μικρότερη αθλήτρια που αγωνίστηκε ήταν η Δασκαλάκη Κωνσταντίνα (2006).\nΟ Πολιτιστικός Σύλλογος Καβουσίου και οι γυναίκες του χωριού πρόσφεραν φαγητά και παραδοσιακά κρητικά εδέσματα σε όλους τους φιλοξενούμενους. Ομάδα νέων Καβουσανών καλλιτεχνών παραδοσιακής κρητικής μουσικής διασκέδασαν όλους όσους έλαβαν μέρος στην μεγάλη αθλητική εκδήλωση.\nΤην διοργάνωση ενίσχυσαν με την εθελοντική συμμετοχή τους μέλη του Σώματος Εθελοντών Σαμαρειτών Ιεράπετρας, μέλη της Λέσχης Τετρακίνησης Ιεράπετρας, το ΕΚΑΒ και η Ελληνική Αστυνομία.\nΤου ΛΕΩΝΙΔΑ ΚΟΥΔΟΥΜΟΓΙΑΝΝΑΚΗ\nΠηγή : www.rethnea.gr